เข้าไปอ่านคอมเมนท์ละโมโหนะ ที่บอกว่า เรียกร้องประกัน 10 ปี ขับจนเป็นรถกระป๋องไปแล้ว เอาจริงๆ เราอ้ะ คือ คนใช้ CX-5 ที่มีปัญหา อยากจะบอกว่า ประกัน 10 ปี หรือ 500,000 กิโล อ้ะ มันไม่พอนะ เราอยากให้คุณซื้อรถคืนไปในราคาที่เราซื้อมา จะหักค่าเสื่อมก็ได้ แต่ขออย่าให้มันเป็นราคาตลาดเลย ซื้อมาล้านเจ็ด ราคาตลาดสามปี เหลือเจ็ดแสน เราซื้อ mazda cx5 diesel 2.2 ใช้มา สามปีกว่า ระยะทางประมาณแปดหมื่นกิโล เราซ่อมมาหลายอย่างมากแล้ว เปลี่ยนเทอร์โบไปอันนึง เปลี่ยนปั๊มสุญญากาศไปสองอัน เปลี่ยนเพลาลูกเบี้ยวไปแล้วด้วย เราเอารถเข้าอู่เฉลี่ยปีละ 10 ครั้ง ปีนึงมี 12 เดือน แปลว่า เราต้องเอารถเข้าอู่ เดือนละประมาณ 1 ครั้ง ถามคนที่ขับรถ ทุกวันนี้ คุณเข้าอู่ปีละกี่ครั้ง ครั้งที่นานที่สุด รถคุณอยู่ในอู่กี่วัน ของเรา โดยเฉลี่ย ปีนึง รถเราอยู่ในอู่ 3 เดือน ครั้งที่นานที่สุด อยู่เกือบสองเดือน คิดว่า เรามีค่าเสียหายจากการไม่ได้ใช้รถเท่าไหร่ ค่าแท็กซี่ ค่ารถเมล์ ค่าเรือ เท่าไหร่ บ้านอยู่พระรามสาม (สะพานแขวน) ไปเรียนที่นิด้า (บางกะปิ) ค่าแท็กซี่ ขาละ 250 บาท ไป-กลับ 500 บาท เวลาสองเดือน คิดเป็นเงินกี่บาท เราไม่ได้ร้องขอความเห็นใจ เราอยากเล่าให้ฟังถึงใจคนซื้อรถคันละ 1.7 ล้าน แล้วต้องจ่ายค่าแท็กซี่ กะค่าเสียเวลาไปซ่อมอีกขนาดนี้ ใจเขาใจเราเถอะ คุณไม่ได้อยู่ในจุดนี้ คุณไม่เข้าใจหรอก เราพูดเลยว่า จะรับประกันอีกกี่สิบปี กี่แสนกิโล ก็ไม่คุ้ม เราซื้อรถมาเพราะชอบ เพราะอยากใช้ แต่รถคุณมีปัญหา พิสูจน์แล้วว่า มาจากกระบวนการผลิต คุณบอกว่า ยืดประกันให้ 6 ปี มันยืดแค่เครื่องยนต์ ส่วนของตัววัดอุณหภูมิน้ำมันเครื่อง คุณยังบอกว่า ไม่ประกัน เพราะอยู่นอกเครื่องยนต์ จะให้เราพูดยังไง ตอนนี้รถเราก็ยังอยู่ในอู่ ปีใหม่เราไม่ได้ใช้รถ เพราะไฟ DPF ขึ้น ทั้งๆ ที่เราเพิ่งจะออกมาจากอู่วันที่ 21 ธ.ค. ตอนเข้าไปก่อนปีใหม่ ไฟเตือนขึ้นเกือบทั้งหน้าปัทม์ ไฟสามเหลี่ยม ไฟเครื่องยนต์ ไฟน้ำมันเครื่อง เข้าไปเช็คมาแล้ว ออกมาไม่ถึง 10 วัน ไฟเตือนดวงใหม่ขึ้นอีก นี่มันรถหรือต้นคริสต์มาส??!?!?! มันก็เท่านั้นอ้ะ เราซื้อรถมาแล้ว เราทำอะไรได้?? จะฟ้องเรา 95 ล้าน ในฐานะที่เราทำให้เสื่อมเสียชื่อเสียง ทำให้เวียโอกาสในการขายก็ได้หรอ เราชอบรถ mazda มาก เราซื้อเพราะเรามั่นใจ เรารักสมรรถนะของรถคันนี้ แต่เราซ่อมไม่ไหวอ้ะ #เข้าใจเราด้วยเถอะ